Document ID: 31993R0821

ΚΑΝΟΝΙΣΜΟΣ (ΕΟΚ) αριθ. 821/93 ΤΗΣ ΕΠΙΤΡΟΠΗΣ της 5ης Απριλίου 1993 για την τροποποίηση του κανονισμού (ΕΟΚ) αριθ. 2177/92 περί λεπτομερών κανόνων του ειδικού καθεστώτος εφοδιασμού με ζάχαρη των Αζορών, της Μαδέρας και των Καναρίων Νήσων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1600/92 του Συμβουλίου της 15ης Ιουνίου 1992 για ειδικά μέτρα υπέρ των Αζορών και της Μαδέρας όσον αφορά ορισμένα γεωργικά προϊόντα (1), και ιδίως το άρθρο 10,
Εκτιμώντας:
ότι ο κανονισμός (ΕΟΚ) αριθ. 2177/92 της Επιτροπής της 30ής Ιουλίου 1992 περί λεπτομερών κανόνων του ειδικού καθεστώτος εφοδιασμού με ζάχαρη των Αζορών, της Μαδέρας και των Καναρίων Νήσων και περί τροποποιήσεως του κανονισμού (ΕΟΚ) αριθ. 2670/81 (2), καθόρισε, όσον αφορά τη νήσο της Μαδέρας, σε 6 000 τόνους την ποσότητα της ζάχαρης που επωφελείται κοινοτικής βοήθειας ή απαλλαγής από την εισφορά κατά την εισαγωγή για την περίοδο εμπορίας 1992/93, στο πλαίσιο του ειδικού καθεστώτος εφοδιασμού που προβλέπεται από τον κανονισμό (ΕΟΚ) αριθ. 1600/92-
ότι λόγω της αυξήσεως της τοπικής καταναλώσεως απαιτείται να αναθεωρηθεί η ποσότητα που καθορίστηκε αρχικώς τη νήσο της Μαδέρας και να τροποποιηθεί συνεπώς για την περίοδο εμπορίας 1992/93 το παράρτημα του κανονισμού (ΕΟΚ) αριθ. 2177/92-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 2177/92 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Απριλίου 1993.

Labels: 3
18
17